Diari Oficial de la Generalitat Valenciana


Sumari del DOGV 4954, del 25-02-2005 (2005/2046)

RESOLUCIÓ de 10 de gener de 2005, del director del Centre de Desenvolupament Marítim, per la qual s'aprova la convocatòria ordinària d'exàmens teòrics per a l'obtenció de títols nauticoesportius per a l'any 2005.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4954

Data del DOGV
:   25-02-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/2046


Data del document
:   10-01-2005

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * examen
    * esport
    * embarcació d'esbarjo

RESOLUCIÓ de 10 de gener de 2005, del director del Centre de Desenvolupament Marítim, per la qual s'aprova la convocatòria ordinària d'exàmens teòrics per a l'obtenció de títols nauticoesportius per a l'any 2005. [2005/2046]
  
La Generalitat Valenciana és competent en matèria d'ensenyances nauticoesportives i subaquaticoesportives, pel Reial Decret 1.952/1996, de 23 d'agost, sobre traspàs de funcions i servicis de l'administració de l'Estat a la Comunitat Valenciana, publicat en el Diari Oficial de la Generalitat Valenciana, de 24 de setembre de 1996; i és la Conselleria d'Infraestructures i Transport la que assumix el desenvolupament i aplicació de les esmentades competències a través del Centre de Desenvolupament Marítim, creat per Decret 182/1999, de 5 d'octubre, del Govern Valencià, publicat en el Diari Oficial de la Generalitat Valenciana, de 18 d'octubre de 1999.
  
L'exercici d'estes funcions s'ha de realitzar, com s'establix en el Reial Decret citat, de conformitat amb els criteris establits amb caràcter general per la normativa estatal quant al contingut dels programes, tipus de titulació i disseny de proves. Estos exàmens es realitzaran segons establix l'Orde del Ministeri de Foment, de 17 de juny de 1997, Reguladora de les Condicions per al Govern d'Embarcacions de Recreació, publicada en el Butlletí Oficial de l'Estat, de 3 de juliol de 1997, en la Resolució de la Direcció General de la Marina Mercant, de 30 de desembre de 1997, publicada en el Butlletí Oficial de l'Estat, de 9 de gener de 1998, que desplega l'orde anterior, i en el Reial Decret 259/2002, de 8 de març, pel qual s'actualitzen les mesures de seguretat en la utilització de motos aquàtiques, publicat en el Butlletí Oficial de l'Estat, de 12 de març de 2002.
  
Per tot això, i fent ús de les atribucions que concedix al director del Centre de Desenvolupament Marítim de la Generalitat Valenciana l'article 14 del Decret 182/2004, d'1 d'octubre del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport, resolc:
  
Aprovar la convocatòria d'exàmens teòrics per a l'obtenció dels diferents títols nauticoesportius, amb subjecció a les bases següents:
  
Primera. Es convoquen els següents exàmens teòrics per províncies:
  
Alacant
  
4 i 5 de març
  
Patró de iot
  
Patró d'embarcacions de recreació
  
Patró per a navegació bàsica
  
13 i 14 de maig
  
Patró de iot
  
Patró d'embarcacions de recreació
  
Patró per a navegació bàsica
  
8 d'octubre
  
Patró d'embarcacions de recreació
  
Patró per a navegació bàsica
  
11 i 12 de novembre
  
Capità de iot
  
Patró de iot
  
Patró d'embarcacions de recreació
  
Patró per a navegació bàsica
  
Patró moto nàutica A
  
Patró moto nàutica B
  
Castelló
  
10 i 11 de juny
  
Capità de iot
  
Patró de iot
  
Patró d'embarcacions de recreació
  
Patró per a navegació bàsica
  
Patró moto nàutica A
  
Patró moto nàutica B
  
València
  
8 i 9 d'abril
  
Capità de iot
  
Patró de iot
  
Patró d'embarcacions de recreació
  
Patró per a navegació bàsica
  
Patró moto nàutica A
  
Patró moto nàutica B
  
22 i 23 de juliol
  
Capità de iot
  
Patró de iot
  
Patró d'embarcacions de recreació
  
Patró per a navegació bàsica.
  
16 i 17 de desembre
  
Patró de iot
  
Patró d'embarcacions de recreació
  
Patró per a navegació bàsica.
  
Segona. Normes generals
  
2.1. Per a obtindre el títol corresponent, les persones que superen els exàmens teòrics hauran d'aprovar, a més, els exàmens pràctics o bé acreditar la realització de les pràctiques bàsiques de seguretat i navegació que establix l'Orde de 17 de juny de 1997 del Ministeri de Foment, per la qual es regulen les condicions per al govern d'embarcacions de recreació.
  
2.2. Per als títols que habiliten per a governar motos nàutiques, les persones que superen els exàmens teòrics hauran d'acreditar la realització del curs pràctic que establix el Reial Decret 259/2002, de 8 de març, del Ministeri de Foment, pel qual s'actualitzen les mesures de seguretat per a la utilització de les motos nàutiques.
  
2.3. Els aspirants que no es presenten a les proves en el dia i a l'hora assenyalats, excepte en els casos degudament justificats i lliurement considerats pel Tribunal, seran exclosos de la prova i perdran tots els seus drets a la convocatòria.
  
2.4. Per a l'examen teòric de patró de iot ha d'estar-se en possessió del títol de patró d'embarcacions de recreació.
  
2.5. Per a l'examen teòric de capità de iot ha d'estar-se en possessió del títol de patró de iot.
  
Tercera. Presentació de sol·licituds
  
3.1. Els candidats formalitzaran la seua inscripció segons els documents inclosos en el sobre de sol·licitud d'admissió a examen per a l'obtenció de títols per al govern d'embarcacions de recreació, que estarà disponible per al públic en els llocs detallats en la base 3.2.
  
3.2. Les sol·licituds per a prendre part en les convocatòries s'hauran de presentar:
  
En el Centre de Desenvolupament Marítim de la Conselleria d'Infraestructures i Transport, situat a l'avinguda d'Aguilera, 1, 8a planta, 03903 Alacant. Tel. 347648894. Fax. 423787887.
  
En l'Edifici Prop de València, situat en el carrer Gregorio Gea, 27. 46066. València. Tel. 932205080.
  
En l'Edifici Prop de Castelló, situat en l'avinguda del Mar, 16.12137. Castelló. Tel. 108060309.
  
En els llocs indicats per l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Quarta. Documentació
  
4.1. Juntament amb les sol·licituds i dins dels terminis establits per a la seua presentació, els candidats han d'adjuntar en tots els casos:
  
- Dos fotografies recents, amb nom, cognoms i número del document nacional d'identitat per darrere.
  
- Fotocòpia del document nacional d'identitat i, en el cas que no siga espanyol, document acreditatiu de la personalitat.
  
- Certificat mèdic oficial ajustat al quadre d'aptituds psicofísiques expedit d'acord amb la Resolució de 30 de desembre de 1997, de la Direcció General de la Marina Mercant, publicada en el Butlletí Oficial de l'Estat, de 9 de gener de 1998; o bé presentar una fotocòpia compulsada de la llicència de conducció acompanyada de l'informe d'un metge o diplomat en òptica en què se certifique que la persona interessada complix el criteri 1.3 de l'annex I de la resolució mencionada.
  
No serà necessària la presentació del certificat mèdic si la persona interessada acredita haver-ho presentat dins del termini dels 5 anys anteriors amb una sol·licitud d'admissió a examen teòric o de sol·licitud d'expedició d'alguna titulació regulada en l'Orde de 17 de juny de 1997 del Ministeri de Foment. En este supòsit sí que s'haurà de presentar el certificat original d'examen de la convocatòria anterior.
  
- Autorització paterna o del tutor/a, o un altre document acreditatiu, per als aspirants d'edat compresa entre els 16 i 18 anys.
  
- Fotocòpia confrontada del títol o targeta d'identitat marítima de la titulació anterior. Les persones que opten als títols de patró de iot i capità de iot, i que no estiguen en possessió de la targeta de patró d'embarcacions de recreació i de patró de iot respectivament, hauran de presentar fotocòpia compulsada del resguard de la tramitació. Les persones que hagen tramitat els mencionat títols en una altra comunitat autònoma hauran de demostrar-ne documentalment la possessió amb la presentació d'una fotocòpia confrontada de les acreditacions corresponents.
  
Les persones que tinguen titulacions que puguen donar lloc a la convalidació d'assignatures hauran de presentar fotocòpies confrontades.
  
- Exemplar per a l'administració de l'imprés de pagament dels títols per al govern d'embarcacions de recreació, amb certificació mecànica o firma autoritzada de l'entitat col·laboradora de l'ingrés de les quanties de la taxa corresponent als drets d'examen per a cada titulació establida en els articles 284 i 292 de la Llei 12/1997, de 23 de desembre, de Taxes de la Generalitat Valenciana publicada en el Diari Oficial de la Generalitat Valenciana, de 29 de desembre de 1997, segons es detalla a continuació:
  
Taxes per a drets d' Examen Renovació Examen
  
 Teòric Expedició Convalidació Pràctic
  
Capità de iot 70,34 € 84,39 € 24,62 € 119,45 €
  
Patró de iot 56,27 € 24,62 € 24,62 € 66,37 €
  
Patró emb. de recreació 42,21 € 24,62 € 24,62 € 46,45 €
  
Patró naveg. bàsica 42,21 € 24,13 € 24,62 € 39,82 €
  
Patró moto n. A i B 41,38 € 24,13 € 24,13 € 39,03 €
  
El pagament a l'entitat bancària no substituirà en cap cas el tràmit de presentació de la sol·licitud davant de l'administració dins del termini i en la forma prevista en estes bases.
  
Cinquena. Termini de presentació de sol·licituds
  
5.1. El termini de presentació de sol·licituds s'iniciarà per a cada convocatòria un mes natural abans de la data d'examen i finalitzarà per a cada convocatòria 15 dies naturals abans de la data indicada d'examen.
  
5.2. No hi ha termini establit per a les sol·licituds d'expedició, renovació i convalidació de títols i estes es poden realitzar qualsevol dia hàbil.
  
5.3. No s'admetrà cap sol·licitud presentada fora del termini establit.
  
Sisena. Horari i lloc d'exàmens
  
6.1. Els exàmens es realitzaran durant el divendres vesprada i dissabte matí i/o vesprada de les dates indicades en la base primera. Els horaris estaran en funció dels aspirants matriculats i la disponibilitat d'aules adequades. Els exàmens de capità de iot i patró de iot, es realitzaran en jornades de divendres i dissabte, la resta de titulacions serà en horari de divendres o dissabte.
  
6.2. Els horaris i lloc d'examen seran els anunciats pel president del tribunal en el tauler d'anuncis dels llocs indicats en la base 3.2 com a mínim una setmana abans de la data de realització de l'examen, una vegada finalitzat el termini de presentació de sol·licituds.
  
Setena. Desenvolupament de les proves
  
7.1. El desenvolupament de les proves es regirà pel que establix l'Orde de 17 de juny de 1997, publicada en el Butlletí Oficial de l'Estat, de 3 de juliol de 1997. S'adaptarà al programa establit en l'esmentada orde i en la Resolució de la Marina Mercant, de 30 de desembre de 1997, publicada en el Butlletí Oficial de l'Estat, de 9 de gener de 1998, així com en el Reial Decret 259/2002, de 8 de març, del Ministeri de Foment.
  
7.2. Els aspirants hauran de presentar-se en el lloc de la realització de l'examen amb el següent:
  
- DNI original i vigent, passaport o targeta de residència, a fi de poder entrar en les aules i realitzar l'examen. Així mateix, en qualsevol moment el tribunal podrà requerir als aspirants l'acreditació de la seua personalitat per mitjà de la presentació de qualsevol document oficial identificatiu.
  
L'autoritat convocant, per si mateixa o a proposta del president del tribunal, pot requerir als efectes oportuns l'acreditació dels aspectes necessaris quan crega que hi ha inexactituds o falsedats en què haja pogut incórrer l'aspirant, i podrà ser exclòs de la convocatòria en qualsevol moment si no complix els requisits.
  
- Estris d'escriptura (llapis, bolígraf, goma d'esborrar, etc.), transportador nàutic, regle, escaire o cartabó, compàs, etc. Així mateix, s'autoritzarà l'ús de calculadores senzilles, però no es permet l'ús de calculadores científiques i/o programables, agendes electròniques, ni ordinadors personals.
  
- Per als exàmens de capità de iot, hauran d'acudir proveïts de l'almanac nàutic de l'any en curs. Així mateix, i per a l'assignatura d'anglés, podran acudir proveïts del diccionari.
  
Huitena. Tribunal
  
8.1. El director del Centre de Desenvolupament Marítim nomena com a tribunal per a avaluar els exàmens esmentats els membres següents:
  
Tribunal titular
  
President: Sr. Francisco Pérez López.
  
Secretari: Sr. Mariano de la Cueva Sanz.
  
Vocals: Sr. Fausto Castelló Mora
  
Sr. Pedro Olano Codesido
  
Sr. José Manuel Sánchez Veiga
  
Tribunal suplent
  
President: Sr. Pedro Marco Segura
  
Secretari: Sr. Julio Marín Sánchez
  
Vocals: Sr. Jorge Moltó López
  
Sr. Agustín Lloret Soler
  
8.2. Els membres dels tribunals i el personal auxiliar d'examen tindran dret a l'abonament de les indemnitzacions per assistències, d'acord amb el que preveuen el Decret 24/1997, d'11 de febrer, del Govern Valencià, i l'Orde de 23 de juliol de 1998, de la Conselleria d'Economia, Hisenda i Administració Pública, per la qual es desplega el dret anterior.
  
Novena. Resultats i revisió d'exàmens
  
9.1. Acabats els exàmens i una vegada realitzada la correcció pel tribunal corresponent, els resultats es publicaran en el tauler d'anuncis del Centre de Desenvolupament Marítim d'Alacant, així com en la pàgina web de la Generalitat Valenciana (www.gva.es), Conselleria d'Infraestructures i Transport.
  
9.2. Els candidats disposaran de 10 dies hàbils, comptadors a partir del dia en què es facen públiques les llistes de la convocatòria de què es tracte, per a presentar la sol·licitud de revisió d'examen.
  
9.3. La sol·licitud de revisió d'examen teòric ha de ser sol·licitada per la persona que ha realitzat l'examen dirigida al president del tribunal i enviada on establix la base 3.2 apartat 1r. En esta sol·licitud es farà constar el nom i cognoms de la persona que ha realitzat l'examen, el DNI, adreça i núm. de telèfon/fax, examen i/o assignatura de què es tracte, i data de la convocatòria.
  
9.4. Contra els resultats de la revisió d'exàmens podrà interposar-se recurs d'alçada, segons el que establix l'article 114 i següents de la Llei de Règim Jurídic de les Administracions Públiques i del Procediment Administratiu Comú.
  
9.5. Ateses i resoltes les revisions d'exàmens, el tribunal elaborarà les actes.
  
9.6. Els exàmens es conservaran durant un termini d'un any comptat des de la data de la realització.